proxectonos/corpus_dominio_legal_administrativo_tmp huggingface dataset:
ORDE do 3 de xuño de 2016 pola que se fai pública a resolución das axudas para estudos universitarios no curso académico 2015/16 de segundo e posteriores cursos matriculados nas universidades do Sistema universitario de Galicia.
Consellería de Cultura, Educación e Ordenación Universitaria — III. Outras disposicións — 15/06/2016

Mediante a Orde do 17 de decembro de 2015 (DOG do 15 de xaneiro de 2016) aprobáronse as bases e procedeuse á convocatoria de axudas, en réxime de concorrencia competitiva, para estudos universitarios no curso académico 2015/16 de segundo e posteriores cursos matriculados nas universidades do Sistema universitario de Galicia.
De acordo co establecido no artigo 6 da orde anteriormente citada, desde o día 5 ao 15 abril de 2016 expuxéronse as listas provisionais de solicitudes admitidas e excluídas por documentación, e puideron durante ese mesmo prazo, os interesados formular reclamacións ou emendar erros e faltas de documentación ante a Secretaría Xeral de Universidades.
Transcorrido este prazo, as solicitudes admitidas foron estudadas pola comisión avaliadora nomeada na propia orde de convocatoria.
En consecuencia, de acordo co establecido no artigo 9 das bases da convocatoria e atendendo ao informe-proposta elevado pola citada comisión avaliadora a través da Secretaría Xeral de Universidades, esta consellería
Artigo 1. Concederlle a axuda de matrícula ao alumnado universitario que se relaciona na listaxe de concedidas do anexo I desta orde e pola contía que en cada caso se sinala.
Artigo 2. O aboamento da axuda de matrícula farase nun pagamento único na conta bancaria indicada polo/a interesado/a.
Artigo 3. Denegarlle a axuda ao alumnado que se relaciona no anexo II desta orde como solicitudes denegadas, pola causa que en cada caso se sinala.
Artigo 4. O incumprimento por parte do/da bolseiro/a de calquera das condicións recollidas nesta orde e demais normas aplicables, poderá constituír causa determinante de revogación da axuda e do reintegro total ou parcial polo/a beneficiario/a das cantidades percibidas xunto cos xuros de demora que lle poidan corresponder en cada caso, en aplicación do disposto nos artigos 33 e seguintes da Lei 9/2007, do 13 de xuño, de subvencións de Galicia, e no Decreto 287/2000, do 21 de novembro, polo que se desenvolve o réxime de axudas e subvencións públicas da Comunidade Autónoma de Galicia.
Artigo 5. Contra a presente orde, que esgota a vía administrativa, os persoas interesadas poderán interpoñer recurso potestativo de reposición ante o conselleiro de Cultura, Educación e Ordenación Universitaria no prazo dun mes a partir do día seguinte ao da súa publicación no DOG, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses ante o Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 3 de xuño de 2016
EXTRACTO da Resolución do 2 de xuño de 2016 pola que se establecen as bases reguladoras para a concesión, en réxime de concorrencia competitiva, das axudas para o fomento da contratación de persoal técnico para a realización de actividades de I+D+i nas empresas e organismos de investigación en Galicia (Programa Principia), e se procede á súa convocatoria para o ano 2016 (código de procedemento IN848C).
Axencia Galega de Innovación — III. Outras disposicións — 15/06/2016

BDNS (Identif.): 308112.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
(http://www.pap.minhap.gob.es/bdnstrans):
Primeiro.
Beneficiarios/as
Poderán ser beneficiarios/as destas axudas:
a) As empresas con domicilio social ou un centro de traballo en Galicia.
b) Os organismos de investigación públicos ou privados galegos ou con centro de traballo en Galicia, tendo en conta que quedan obrigados a destinar a axuda recibida a usos relacionados con actividades non económicas e relativas a actuacións de I+D+i.
Segundo.
Finalidade
Esta resolución ten por obxecto aprobar as bases polas cales se rexerá a concesión das axudas do Programa Principia da Axencia Galega de Innovación dirixidas ás empresas e organismos de investigación en Galicia, destinadas ao fomento da contratación durante un período mínimo dun ano de persoal técnico para a realización de actividades de I+D+i aliñadas coas prioridades establecidas na RIS3 para Galicia, co fin de favorecer a súa carreira profesional, así como estimular a demanda no sector público e privado de persoal suficientemente preparado para acometer proxectos de I+D+i.
Así mesmo, por medio desta resolución convócanse as devanditas axudas para o ano 2016 en réxime de concorrencia competitiva (código de procedemento IN848C). As axudas concedidas ás empresas axustaranse, no marco da presente resolución, ao establecido no Regulamento (UE) nº 1407/2013 da Comisión, do 18 de decembro, relativo á aplicación dos artigos 107 e 108 do Tratado de funcionamento da Unión Europea ás axudas
de minimis
, en virtude do cal o importe total das axudas
de minimis
concedidas por un Estado membro a unha única empresa non excederá os 200.000 euros durante calquera período de tres exercicios fiscais.
Terceiro.
Bases reguladoras
Publícanse conxuntamente coa convocatoria.
Cuarto.
Importe
Importe total da convocatoria: 2.000.000 euros.
Quinto.
Prazo de presentación de solicitudes
Un mes contado a partir do día seguinte ao da publicación desta convocatoria no
Diario Oficial de Galicia
. Entenderase como último día do prazo o correspondente ao mesmo ordinal do día de publicación. Se o último día do prazo for inhábil, entenderase prorrogado ao primeiro día hábil seguinte e, se no mes de vencemento non houber día equivalente ao inicial do cómputo, entenderase que o prazo expira o derradeiro día do mes.
Santiago de Compostela, 2 de xuño de 2016
RESOLUCIÓN do 17 de outubro de 2016 pola que se dá publicidade aos convenios de colaboración subscritos no segundo cuadrimestre do ano 2016.
Instituto Galego de Seguridade e Saúde Laboral — III. Outras disposicións — 31/10/2016

O artigo 11.1 da Lei 4/2006, do 30 de xuño, de transparencia e boas prácticas na Administración pública galega, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esta obriga,
Artigo único. Dar publicidade á relación dos convenios subscritos polo Instituto Galego de Seguridade e Saúde Laboral nos meses de maio, xuño, xullo e agosto do ano 2016, que se incorpora como anexo a esta resolución.
Santiago de Compostela, 17 de outubro de 2016
ORDE do 21 de outubro de 2016 pola que se amplía o prazo de presentación de solicitudes establecido na Orde do 28 de decembro de 2015 pola que se establecen as bases reguladoras para a concesión de axudas urxentes de tipo social (Auxs) para evitar os cortes de subministración eléctrica ás persoas economicamente máis vulnerables, en réxime de concorrencia non competitiva, e se procede á súa convocatoria para o ano 2016 na Comunidade Autónoma de Galicia (código de procedemento IN414D).
Consellería de Economía, Emprego e Industria — III. Outras disposicións — 31/10/2016

O día 31 de decembro de 2015 publicouse no Diario Oficial de Galicia a Orde do 28 de decembro de 2015 pola que se establecen as bases reguladoras para a concesión de axudas urxentes de tipo social (Auxs) para evitar os cortes de subministración eléctrica ás persoas economicamente máis vulnerables, en réxime de concorrencia non competitiva, e se procede á súa convocatoria para o ano 2016 na Comunidade Autónoma de Galicia.
No artigo 2.6 da citada orde establécese que o prazo de presentación de solicitudes rematará o 15 de novembro de 2016. Co fin de garantir a maior eficacia posible das referidas subvencións e dado que hai crédito sobrante e non se causa prexuízo a terceiros, considérase necesario ampliar o prazo de presentación de solicitudes, para asegurar ás familias vulnerables o acceso continuado a unha subministración esencial como é a electricidade.
De acordo co anterior, vista a Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu regulamento,
Artigo único. Ampliación do prazo de presentación de solicitudes
Amplíase ata o 15 de decembro do 2016 (inclusive) o prazo para a presentación de solicitudes de subvención ao abeiro da citada Orde do 28 de decembro de 2015 pola que se establecen as bases reguladoras para a concesión de axudas urxentes de tipo social (Auxs) para evitar os cortes de subministración eléctrica ás persoas economicamente máis vulnerables, en réxime de concorrencia non competitiva, e se procede á súa convocatoria para o ano 2016 na Comunidade Autónoma de Galicia.
Santiago de Compostela, 21 de outubro de 2016
RESOLUCIÓN do 25 de outubro de 2016 pola que se modifican os prazos de xustificación establecidos no artigo 22 da Resolución do 17 de xuño de 2016 pola que se establecen as bases reguladoras para a concesión, en réxime de concorrencia competitiva, das subvencións para a creación, posta en marcha e consolidación de unidades mixtas de investigación aliñadas cos retos estratéxicos e prioridades identificadas na RIS3 para Galicia, cofinanciadas polo Fondo Europeo de Desenvolvemento Rexional (Feder) no marco do programa operativo Feder Galicia 2014-2020, e se procede á súa convocatoria para o ano 2016.
Axencia Galega de Innovación — III. Outras disposicións — 31/10/2016

O 21 de xullo de 2016 publicouse no Diario Oficial de Galicia a Resolución do 17 de xuño de 2016 pola que se establecen as bases reguladoras para a concesión, en réxime de concorrencia competitiva, das subvencións para a creación, posta en marcha e consolidación de unidades mixtas de investigación aliñadas cos retos estratéxicos e prioridades identificadas na RIS3 para Galicia, cofinanciadas polo Fondo Europeo de Desenvolvemento Rexional (Feder) no marco do programa operativo Feder Galicia 2014-2020, e se procede á súa convocatoria para o ano 2016.
O artigo 22.2 da Resolución do 17 de xuño de 2016 establecía os seguintes prazos de xustificación:
Prazos de presentación da documentación:
Períodos de realización de gastos (emisión de facturas) e realización de pagamentos dos gastos executados:
Tendo en conta a demora na resolución das devanditas axudas, motivada pola complexidade das solicitudes presentadas e polo seu proceso de avaliación, e co fin de viabilizar os procesos de execución e xustificación das axudas concedidas para o ano 2016 por parte dos beneficiarios resultantes e dado que non causa prexuízo a terceiros, considérase necesario ampliar o prazo de xustificación para o ano 2016 establecido no artigo 22.2 da convocatoria.
En consecuencia, no exercicio das facultades conferidas polo artigo 17.3 do Decreto 50/2012, do 12 de xaneiro, polo que se crea a Axencia Galega de Innovación,
Artigo único. Modificación do artigo 22.2 da Resolución do 17 de xuño de 2016 pola que se establecen as bases reguladoras para a concesión, en réxime de concorrencia competitiva, das subvencións para a creación, posta en marcha e consolidación de unidades mixtas de investigación aliñadas cos retos estratéxicos e prioridades identificadas na RIS3 para Galicia, cofinanciadas polo Fondo Europeo de Desenvolvemento Rexional (Feder) no marco do programa operativo Feder Galicia 2014-2020, e se procede á súa convocatoria para o ano 2016
O artigo 22.2 da citada resolución queda redactado do seguinte xeito:
«Prazos de presentación da documentación:
Períodos de realización de gastos (emisión de facturas) e realización de pagamentos dos gastos executados:
Disposición derradeira única. Entrada en vigor.
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 25 de outubro de 2016
DECRETO 139/2016, do 20 de outubro, polo que se aproba o escudo do Concello de Tui (Pontevedra).
Vicepresidencia e Consellería de Presidencia, Administracións Públicas e Xustiza — III. Outras disposicións — 31/10/2016

O Concello de Tui (Pontevedra) considerou conveniente organizar correctamente o seu emblema municipal para perpetualo coa simboloxía adecuada e conforme as normas da heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica do escudo, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais corresponde á Comunidade autónoma galega, segundo o disposto polo artigo 27.2 do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo de Administración local de Galicia; no Decreto 19/2010, do 11 de febreiro, polo que se aproba o Regulamento de símbolos das entidades locais de Galicia, e no Real decreto 2568/1986, do 10 de decembro, que aproba o Regulamento de organización, funcionamento e réxime xurídico das corporacións locais.
Na súa virtude, visto o informe emitido pola Comisión de Heráldica da Xunta de Galicia e por proposta do vicepresidente e conselleiro de Presidencia, Administracións Públicas e Xustiza, e logo da deliberación do Consello da Xunta de Galicia na súa reunión do día vinte de outubro de dous mil dezaseis,
Artigo único. Aprobar o escudo do Concello de Tui, que figura como anexo, organizado do seguinte xeito:
«De azur, o crecente de prata sinistrado de tres estrelas de ouro. Ao timbre, a coroa real».
Santiago de Compostela, vinte de outubro de dous mil dezaseis
DECRETO 140/2016, do 20 de outubro, polo que se aproba a bandeira do Concello de Tui (Pontevedra).
Vicepresidencia e Consellería de Presidencia, Administracións Públicas e Xustiza — III. Outras disposicións — 31/10/2016

O Concello de Tui (Pontevedra) considerou conveniente organizar correctamente o seu emblema municipal para perpetualo coa simboloxía adecuada e conforme as normas da heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da bandeira, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais corresponde á Comunidade Autónoma galega, segundo o disposto polo artigo 27.2 do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Decreto 19/2010, do 11 de febreiro, polo que se aproba o Regulamento de símbolos das entidades locais de Galicia, e no Real decreto 2568/1986, do 10 de decembro, que aproba o Regulamento de organización, funcionamento e réxime xurídico das corporacións locais.
Na súa virtude, visto o informe emitido pola Comisión de Heráldica da Xunta de Galicia e por proposta do vicepresidente e conselleiro de Presidencia, Administracións Públicas e Xustiza, e logo da deliberación do Consello da Xunta de Galicia na súa reunión do día vinte de outubro de dous mil dezaseis,
Artigo único. Aprobar a bandeira do Concello de Tui, que figura como anexo, organizada do seguinte xeito:
«O pano azul e ao centro unha franxa horizontal branca dun terzo do ancho».
Santiago de Compostela, vinte de outubro de dous mil dezaseis
DECRETO 138/2016, do 20 de outubro, polo que se aproba a bandeira do Concello de Redondela (Pontevedra).
Vicepresidencia e Consellería de Presidencia, Administracións Públicas e Xustiza — III. Outras disposicións — 31/10/2016

O Concello de Redondela (Pontevedra) considerou conveniente organizar correctamente o seu emblema municipal para perpetualo coa simboloxía adecuada e conforme as normas da heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da bandeira, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais corresponde á Comunidade Autónoma galega, segundo o disposto polo artigo 27.2 do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Decreto 19/2010, do 11 de febreiro, polo que se aproba o Regulamento de símbolos das entidades locais de Galicia, e no Real decreto 2568/1986, do 10 de decembro, que aproba o Regulamento de organización, funcionamento e réxime xurídico das corporacións locais.
Na súa virtude, visto o informe emitido pola Comisión de Heráldica da Xunta de Galicia e por proposta do vicepresidente e conselleiro de Presidencia, Administracións Públicas e Xustiza, e logo da deliberación do Consello da Xunta de Galicia na súa reunión do día vinte de outubro de dous mil dezaseis,
Artigo único. Aprobar a bandeira do Concello de Redondela, que figura como anexo, organizada do seguinte xeito:
«O pano de cor granate, a letra R maiúscula de ouro (amarelo) posta no centro e acompañada de tres vieiras tamén de ouro, dúas no xefe e unha na punta».
Santiago de Compostela, vinte de outubro de dous mil dezaseis
RESOLUCIÓN do 10 de outubro de 2016 pola que se publica o estado de execución do orzamento da Comunidade Autónoma e as súas modificacións, e a situación da tesouraría e movementos por operacións orzamentarias e extraorzamentarias correspondentes ao segundo trimestre de 2016.
Consellería de Facenda — III. Outras disposicións — 31/10/2016

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáse publicidade ao estado de execución do orzamento da Comunidade Autónoma e ás súas modificacións, e á situación de tesouraría e movementos por operacións orzamentarias e extraorzamentarias correspondentes ao segundo trimestre de 2016, que figuran como anexo a esta resolución.
Santiago de Compostela, 10 de outubro de 2016
RESOLUCIÓN do 24 de outubro de 2016, da Dirección Xeral da Función Pública, pola que se anuncia a exposición das listaxes definitivas de axudas aprobadas e denegadas dos criterios de repartición do fondo de acción social do exercicio económico 2015, relativos á axuda para a atención de persoas con discapacidade para o persoal da Administración da Xunta de Galicia.
Consellería de Facenda — III. Outras disposicións — 31/10/2016

De conformidade co establecido na norma 7.3 dos criterios de repartición do fondo de acción social para o exercicio económico do ano 2015, relativos á axuda para a atención de persoas con discapacidade, aprobados polo Consello da Xunta de Galicia do 17 de marzo de 2016 e publicados mediante a Resolución da Dirección Xeral da Función Pública do 18 de marzo de 2016 (DOG número 60, do 30 de marzo), o anuncio de exposición das listaxes definitivas de admitidos e excluídos publicarase no Diario Oficial de Galicia.
Dado que nas listaxes preceptivas figuran datos de carácter identificativo, de características persoais, económicos ou de saúde protexidos pola Lei orgánica 15/1999, do 13 de decembro, de protección de datos de carácter persoal, cuxa publicación pode lesionar o dereito constitucional á intimidade dos/das solicitantes ou dos/das causantes das axudas, cómpre realizar a publicación coas limitacións e reservas establecidas no artigo 46 da Lei 39/2015, do 1 de outubro, do procedemento administrativo común das administracións públicas.
Dando cumprimento ao prescrito, esta dirección xeral, transcorrido o prazo de alegacións previsto no punto segundo da Resolución do 30 de xuño de 2016 (Diario Oficial de Galicia número 127, do 6 de xullo) e unha vez concluídos os traballos de revisión das reclamacións presentadas,
Primeiro. Publicar no Diario Oficial de Galicia, como anexo a esta resolución, a distribución final da concesión das axudas do fondo de acción social do exercicio económico do ano 2015.
Segundo. Facer públicas as listaxes definitivas de axudas aprobadas e denegadas dos criterios de repartición do fondo de acción social do exercicio económico 2015, relativos á axuda para a atención de persoas con discapacidade na páxina web da Dirección Xeral da Función Pública http://funcionpublica.xunta.es/?q=FAS
Para o coñecemento íntegro do acto, as persoas solicitantes deberan introducir nos espazos habilitados para o efecto o NIF e mais o código de impresión da súa solicitude.
Segundo. Contra a resolución, as persoas interesadas poderán interpoñer recurso de alzada perante o conselleiro de Facenda no prazo dun mes contado desde o día seguinte ao da data de publicación desta resolución no Diario Oficial de Galicia, de acordo co previsto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 24 de outubro de 2016
RESOLUCIÓN do 15 de xullo de 2016 pola que se publica o resultado do proceso de selección da convocatoria de subvencións a proxectos de investimento en actividades non agrícolas, cofinanciadas con Feader no marco do PDR de Galicia 2014-2020, convocatoria 2016.
Axencia Galega de Desenvolvemento Rural — III. Outras disposicións — 29/07/2016

Mediante a Resolución do 18 de marzo de 2016 aprobáronse as bases reguladoras das subvencións a proxectos de investimento en actividades non agrícolas, cofinanciadas con Feader no marco do PDR de Galicia 2014-2020, e anunciouse a convocatoria para o ano 2016.
Para o financiamento desta convocatoria estaba previsto un crédito de 3.500.000 €, financiado con cargo á partida orzamentaria 2016-13-A1-712A-770.0 dos orzamentos de Agader para o ano 2016.
O 13 de xullo de 2016, o director xeral de Agader, no exercicio das competencias que ten atribuídas, resolveu a citada convocatoria.
O artigo 15 da Lei 9/2007, do 13 de xuño, de subvencións de Galicia, dispón que o órgano concedente publicará no Diario Oficial de Galicia as subvencións concedidas. Así mesmo, o artigo 17.1 da Lei 1/2016, do 18 de xaneiro, de transparencia e bo goberno, establece que se deberá publicar a concesión das correspondentes axudas ou subvencións.
De acordo co anterior,
Publicar no Diario Oficial de Galicia a relación das subvencións concedidas ao abeiro da Resolución do 18 de marzo de 2016, pola que se aproban as bases reguladoras das subvencións a proxectos de investimento en actividades non agrícolas, cofinanciadas con Feader no marco do PDR de Galicia 2014-2020, segundo o documento anexo.
Santiago de Compostela, 15 de xullo de 2016
EXTRACTO da Orde do 1 de xullo de 2016 pola que se establecen as bases reguladoras do Programa de incentivos ás empresas de inserción laboral (EIL) e ás súas entidades promotoras, e se procede á súa convocatoria para o ano 2016.
Consellería de Economía, Emprego e Industria — III. Outras disposicións — 29/07/2016

BDNS (Identif.): 313329.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
1. As entidades promotoras de empresas de inserción laboral e as empresas de inserción laboral que cumpran as condicións e os requisitos establecidos nela para os distintos tipos de axudas.
2. As empresas que solicitasen, conforme o procedemento establecido para o efecto, a súa cualificación como empresa de inserción laboral.
Segundo. Obxecto
Promover a inserción sociolaboral das persoas en situación ou en risco de exclusión social mediante o establecemento de medidas de fomento das empresas de inserción laboral que teñan centros de traballo na Comunidade Autónoma de Galicia, previamente cualificadas no rexistro administrativo de Galicia.
Terceiro. Tipos de axudas
1. As empresas de inserción laboral poderán acceder aos seguintes tipos de axuda:
a) Á contratación de persoas en situación ou en risco de exclusión social.
b) Á contratación de xerentes ou persoas técnicas necesarias para garantir a viabilidade técnica, económica ou financeira da empresa de inserción laboral.
c) Á contratación de persoas técnicas expertas en accións de orientación e acompañamento á inserción.
d) Á realización de labores de mediación laboral para a contratación de persoas en inserción no mercado laboral ordinario.
e) Á formalización de préstamos con entidades financeiras.
f) Á creación e ampliación do cadro de persoal das empresas de inserción laboral.
g) Ao inicio e posta en marcha da actividade.
h) Ao fomento de procesos de creación de empresas de inserción laboral e asistencia técnica.
2. As entidades promotoras de empresas de inserción laboral poderán ser beneficiarias dos seguintes tipos de axuda:
a) Á contratación de persoas técnicas expertas en accións de orientación e acompañamento á inserción.
b) Ao fomento de procesos de creación de empresas de inserción laboral.
Cuarto. Bases reguladoras
Orde do 1 de xullo de 2016 pola que se establecen as bases reguladoras do Programa de incentivos ás empresas de inserción laboral (EIL) e ás súas entidades promotoras, e se procede á súa convocatoria para o ano 2016.
Quinto. Importe
Para a concesión destas axudas destínanse douscentos dez mil euros (210.000,00 €).
Sexto. Prazo de presentación de solicitudes
O prazo de presentación de solicitudes de todos os tipos de axudas do programa regulado nesta orde finalizará o 30 de setembro de 2016.
Santiago de Compostela, 1 de xullo de 2016
CORRECCIÓN de erros. ORDE do 10 de xuño de 2016 pola que se establecen as bases reguladoras do Programa de incentivos ás empresas cualificadas como iniciativas de emprego de base tecnolóxica (IEBT), cofinanciado polo Fondo Social Europeo, e se procede á súa convocatoria para o ano 2016.
Consellería de Economía, Emprego e Industria — III. Outras disposicións — 29/07/2016

Advertido un erro na citada orde, publicada no Diario Oficial de Galicia do mércores 20 de xullo de 2016, é necesario efectuar a seguinte corrección:
Na páxina 31.517, o artigo 4.6 queda redactado da seguinte forma:
«6. Ámbito temporal de aplicación das subvencións: as axudas destínanse a sufragar as accións, gastos e pagamentos establecidos en cadansúa modalidade, que se produzan e realicen entre o 1 de xaneiro de 2015 e o 30 de setembro de 2016, dentro do período dun ano desde o inicio da actividade da empresa, coas particularidades que se establezan nesta orde para cadansúa modalidade».
RESOLUCIÓN do 22 de xullo de 2016 pola que se ordena a publicación do Acordo do Consello da Xunta de Galicia do 21 de xullo de 2016 polo que se aproba a modificación da relación de postos de traballo da Consellería de Economía, Emprego e Industria.
Consellería de Facenda — III. Outras disposicións — 29/07/2016

A aprobación da modificación da relación de postos de traballo da Consellería de Economía, Emprego e Industria xustifícase na aprobación do Decreto 175/2015, do 3 de decembro, polo que se establece a estrutura orgánica da Consellería de Economía, Emprego e Industria (DOG núm. 232, do 4 de decembro) e nas súas necesidades funcionais e organizativas.
En consecuencia, por proposta da Secretaría Xeral Técnica da Consellería de Economía, Emprego e Industria, unha vez consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 21 de xullo de 2016, adoptou o seguinte
Primeiro. Apróbase a modificación da relación de postos de traballo da Consellería de Economía, Emprego e Industria nos termos que se sinalan no anexo a este acordo.
Segundo. Ordénase a súa publicación no Diario Oficial de Galicia para os efectos da entrada en vigor a partir do día seguinte ao da súa publicación.
Visto o Acordo adoptado polo Consello da Xunta de Galicia na súa reunión do 21 de xullo de 2016, relativo á aprobación da modificación da relación de postos de traballo da Consellería de Economía, Emprego e Industria, coa finalidade de cumprir o dito acordo, de conformidade coa Orde da Consellería de Facenda, do 8 de xullo de 2013, sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no Diario Oficial de Galicia como anexo a esta resolución.
Santiago de Compostela, 22 de xullo de 2016
RESOLUCIÓN do 22 de xullo de 2016 pola que se ordena a publicación do Acordo do Consello da Xunta de Galicia do 21 de xullo de 2016 polo que se aproba a relación de postos de traballo da Consellería de Infraestruturas e Vivenda.
Consellería de Facenda — III. Outras disposicións — 29/07/2016

A aprobación da relación de postos de traballo da Consellería de Infraestruturas e Vivenda xustifícase na aprobación do Decreto 165/2015, do 13 de novembro, polo que se establece a estrutura orgánica da Consellería de Infraestruturas e Vivenda (DOG núm. 220, do 18 de novembro) e nas súas necesidades funcionais e organizativas.
En consecuencia, por proposta da Secretaría Xeral Técnica da Consellería de Infraestruturas e Vivenda, unha vez consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 21 de xullo de 2016, adoptou o seguinte
Primeiro. Apróbase a relación de postos de traballo da Consellería de Infraestruturas e Vivenda nos termos que se sinalan no anexo a este acordo.
Segundo. Clasifícase de libre designación o posto que a seguir se relaciona en aplicación do criterio de excepcionalidade que á marxe se indica, de conformidade co previsto na Lei 2/2015, do 29 de abril, do emprego público de Galicia, e co disposto na Resolución do 25 de febreiro de 2016, da Dirección Xeral da Función Pública, pola que se ditan instrucións para a tramitación de relacións de postos de traballo e a determinación dos criterios de excepcionalidade e funcións que definen as características que motivan a especial responsabilidade ou cualificación profesional dos postos de traballo de libre designación, de nivel 28 ou inferior, da Administración da Comunidade Autónoma de Galicia:
Terceiro. Ordénase a súa publicación no Diario Oficial de Galicia para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 21 de xullo de 2016, relativo á aprobación da relación de postos de traballo da Consellería de Infraestruturas e Vivenda, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013 sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no Diario Oficial de Galicia como anexo a esta resolución.
Santiago de Compostela, 22 de xullo de 2016
RESOLUCIÓN do 15 de xullo de 2016 pola que se ordena a publicación do Acordo do Consello da Xunta de Galicia do 14 de xullo de 2016 polo que se aproba a relación de postos de traballo da Axencia Galega das Industrias Culturais (Agadic).
Consellería de Facenda — III. Outras disposicións — 29/07/2016

A aprobación da relación de postos de traballo da Axencia Galega das Industrias Culturais (Agadic) xustifícase na creación, mediante a Lei 4/2008, do 23 de maio, da Axencia Galega das Industrias Culturais, que asume as funcións do Instituto Galego de Artes Escénicas e Musicais, e no Decreto 150/2012, do 12 de xullo, polo que se aproban os estatutos da axencia.
En consecuencia, por proposta da dirección da axencia, unha vez consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 14 de xullo de 2016, adoptou o seguinte
Primeiro. Apróbase a relación de postos de traballo da Axencia Galega das Industrias Culturais (Agadic), nos termos que se sinalan nos anexos a este acordo.
Segundo. Ordénase a súa publicación no Diario Oficial de Galicia para os efectos da entrada en vigor a partir do día seguinte ao da súa publicación.
Visto o Acordo adoptado polo Consello da Xunta de Galicia na súa reunión do 14 de xullo de 2016, relativo á aprobación da relación de postos de traballo da Axencia Galega das Industrias Culturais (Agadic), coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013, sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no Diario Oficial de Galicia como anexos a esta resolución.
Santiago de Compostela, 15 de xullo de 2016
CORRECCIÓN de erros. Orde do 20 de outubro de 2015 pola que se establecen as normas de aplicación e a presentación e o pagamento electrónico da taxa fiscal sobre o xogo de apostas deportivas e de competición e se modifican determinadas normas tributarias.
Consellería de Facenda — I. Disposicións xerais — 13/07/2016

Advertidos erros na devandita orde, na versión en castelán, publicada no DOG nº 203, do 23 de outubro de 2015.
Faise a corrección na versión do DOG en castelán. Tal corrección non procede no texto en galego.
CORRECCIÓN de erros. Orde do 4 de xullo de 2016 pola que se establecen as bases reguladoras de subvencións para o investimento en centros de inclusión e emerxencia social e de programas que desenvolverán as corporacións locais para a inclusión social da poboación xitana, inmigrante e outras persoas en risco de exclusión, e se procede á súa convocatoria para os exercicios 2016-2017, cofinanciada polo Fondo Europeo de Desenvolvemento Rexional e Fondo Social Europeo 2014-2020.
Consellería de Política Social — III. Outras disposicións — 21/07/2016

Advertido erro na citada orde, publicada no
Diario Oficial de Galicia
núm. 135, do luns 18 de xullo de 2016, cómpre realizar a seguinte corrección:
Na páxina 31169, no cuarto parágrafo, onde di:
«A percepción destas axudas é incompatible coa percepción de calquera outra axuda pública para o mesmo programa. Isto significa que a parte da xornada que un posto de traballo dedica aos programas obxecto desta convocatoria financiarase exclusivamente con estas axudas, e no seu caso, con achegas da propia corporación local, sen prexuízo de que ese mesmo posto de traballo poida estar tamén financiado por outras subvencións ou axudas públicas na parte da xornada non imputada a estes programas.»
Debe dicir:
«Artigo 12.
Incompatibilidade das axudas
A percepción destas axudas é incompatible coa percepción de calquera outra axuda pública para o mesmo programa. Isto significa que a parte da xornada que un posto de traballo dedica aos programas obxecto desta convocatoria financiarase exclusivamente con estas axudas, e no seu caso, con achegas da propia corporación local, sen prexuízo de que ese mesmo posto de traballo poida estar tamén financiado por outras subvencións ou axudas públicas na parte da xornada non imputada a estes programas.»
EXTRACTO da Orde do 10 de xuño de 2016 pola que se establecen as bases reguladoras do Programa de incentivos ás empresas cualificadas como iniciativas de emprego de base tecnolóxica (IEBT), cofinanciado polo Fondo Social Europeo, e se procede á súa convocatoria para o ano 2016.
Consellería de Economía, Emprego e Industria — III. Outras disposicións — 20/07/2016

BDNS (Idenf.): 312266
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades beneficiarias
As empresas privadas, incluídas as persoas autónomas, con domicilio social, fiscal e centro de traballo na Comunidade Autónoma de Galicia que se constitúan e inicien a súa actividade nun prazo non superior a un ano desde que o proxecto empresarial foi cualificado como IEBT, sempre que a maioría da titularidade da empresa corresponda ás persoas físicas promotoras do proxecto empresarial cualificado como IEBT e se cumpran os requisitos e condicións establecidos nesta orde para cada tipo de axuda.
Segundo.
Obxecto
Impulsar a creación de novas iniciativas empresariais de base tecnolóxica na Comunidade Autónoma de Galicia mediante a convocatoria do Programa de incentivos ás empresas previamente cualificadas e inscritas como iniciativas de emprego de base tecnolóxica:
a) Subvención á creación directa de emprego estable.
b) Subvención para a contratación de persoal técnico de alta cualificación.
c) Axuda para o inicio e posta en marcha.
Terceiro.
Bases reguladoras
Orde do 10 de xuño de 2016 pola que se establecen as bases reguladoras do Programa de incentivos ás empresas cualificadas como iniciativas de emprego de base tecnolóxica (IEBT), cofinanciado polo Fondo Social Europeo, e se procede á súa convocatoria para o ano 2016.
Cuarto.
Importe
Para a concesión destas axudas destínanse setecentos trinta e seis mil trescentos trinta e sete euros (736.337 €).
Quinto.
Prazo de presentación de solicitudes
O prazo de presentación de solicitudes de todos os tipos de axudas do programa regulado nesta orde finalizará o 30 de setembro de 2016.
Santiago de Compostela, 10 de xuño de 2016
RESOLUCIÓN do 13 de xullo de 2016, da Secretaría Xeral de Política Lingüística, pola que se conceden subvencións ás entidades locais de Galicia para a promoción do uso da lingua galega, ao abeiro da convocatoria regulada na Orde do 31 de marzo de 2016.
Consellería de Cultura, Educación e Ordenación Universitaria — III. Outras disposicións — 21/07/2016

A Orde do 31 de marzo de 2016 regula a convocatoria e a concesión de subvencións ás entidades locais de Galicia para a promoción do uso da lingua galega (DOG núm. 74, do 19 de abril).
Logo de ver os informes-proposta formulados pola comisión constituída ao abeiro do artigo 15 da dita convocatoria e polo órgano instrutor que recolle o artigo 13, e en virtude das facultades que me confire a disposición adicional da Orde do 25 de xaneiro de 2012, de delegación de competencias nos órganos superiores, directivos e periféricos da Consellería de Cultura, Educación e Ordenación Universitaria, esta secretaría xeral
Primeiro. A concesión de axudas, na contía que se indica, aos proxectos relacionados no anexo. Nesta relación inclúese a proposta que non se subvenciona polos motivos que aparecen baixo a epígrafe correspondente, de acordo cos criterios establecidos na Orde do 31 de marzo de 2016.
Segundo. De conformidade co artigo 4.2.b) da Lei 1/2016, do 18 de xaneiro, de transparencia e bo goberno da Comunidade Autónoma de Galicia, e co previsto no Decreto 132/2006, de 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, a Secretaría Xeral fará públicos os datos relevantes referidos as axudas e subvencións concedidas, así como as sancións impostas aos beneficiarios.
Contra esta resolución, que esgota a vía administrativa, os interesados poderán interpoñer recurso potestativo de reposición ante a persoa titular da Secretaría Xeral de Política Lingüística, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 modificados pola Lei 4/1999, de 13 de xaneiro, de modificación da Lei 30/1992, do 26 de novembro, de réxime xurídico das administracións públicas e do procedemento administrativo común, que resolverá por delegación do conselleiro de Cultura, Educación e Ordenación Universitaria, de acordo co establecido na disposición adicional da Orde do 25 de xaneiro de 2012, ou ben directamente recurso contencioso-administrativo no prazo de dous meses ante o Tribunal Superior de Xustiza de Galicia.
Santiago de Compostela, 13 de xullo de 2016
ORDE do 29 de xuño de 2016 pola que se modifica a autorización do centro privado Art Ourense do concello de Ourense.
Consellería de Cultura, Educación e Ordenación Universitaria — III. Outras disposicións — 21/07/2016

O centro privado Art Ourense do concello de Ourense solicita a autorización para impartir o ciclo formativo de grao superior (CS) de asesoría de imaxe persoal e decorativa.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar o CS de asesoría de imaxe persoal e decorativa. O centro queda configurado como se sinala a seguir:
Denominación xenérica: centro privado (CPR).
Denominación específica: Art Ourense.
Código do centro: 32020793.
Domicilio: rúa Progreso nº 34.
Localidade: Ourense.
Concello: Ourense.
Provincia: Ourense.
Titular: María Carmen Martínez Pereira.
Ensinanzas autorizadas:
• 1 CM de peiteado e cosmética capilar (2 unidades para 20 alumnos/as cada unha).
• 1 CS de asesoría de imaxe persoal e decorativa (2 unidades para 20 alumnos/as cada unha).
Segundo. Esta orde dará lugar á correspondente inscrición no Rexistro de Centros da Consellería de Cultura, Educación e Ordenación Universitaria.
Terceiro. O centro queda obrigado ao cumprimento da normativa vixente e a solicitar a oportuna revisión cando teñan que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 29 de xuño de 2016
ORDE do 30 de xuño de 2016 pola que se modifica a autorización do centro privado Fillas de María Inmaculada do concello de Vigo (Pontevedra).
Consellería de Cultura, Educación e Ordenación Universitaria — III. Outras disposicións — 21/07/2016

A representante da titularidade do centro privado (CPR) Fillas de María Inmaculada, do concello de Vigo, solicita a autorización do ciclo formativo de grao superior (CS) de hixiene bucodental.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar o CS de hixiene bucodental no centro privado que se detalla:
Denominación xenérica: centro privado (CPR).
Denominación específica: Fillas de María Inmaculada.
Código do centro: 36010794.
Domicilio: Vázquez Varela, 57.
Localidade: Vigo.
Concello: Vigo.
Provincia: Pontevedra.
Titular: Hijas de María Inmaculada.
Composición resultante:
• 1 ciclo formativo de formación profesional básica de arranxos e reparación de artigos téxtiles e de pel (2 unidades para 20 alumnos/as cada unha).
• 1 CM de actividades comerciais (2 unidades para 30 alumnos/as cada unha).
• 1 CM de atención a persoas en situación de dependencia (2 unidades para 30 alumnos/as cada unha).
• 1 CS de hixiene bucodental (2 unidades para 30 alumnos/as cada unha).
Quenda de tarde-noite-educación básica para persoas adultas:
• Ensinanzas básicas iniciais.
• Educación secundaria para persoas adultas.
Segundo. Para a posta en funcionamento das novas ensinanzas que se autorizan, a Xefatura Territorial da Consellería de Cultura, Educación e Ordenación Universitaria de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento adecuado.
Terceiro. Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto. O centro queda obrigado ao cumprimento da normativa vixente e a solicitar a oportuna revisión cando teñan que modificarse calquera dos datos que sinala a presente orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 30 de xuño de 2016
RESOLUCIÓN do 29 de xuño de 2016 pola que se procede á publicación da relación de beneficiarias/os e o importe das bolsas concedidas en virtude da Orde do 22 de marzo de 2016 pola que se establecen as bases reguladoras das bolsas de formación en materia de patrimonio moble galego e se convocan para o período 2016.
Consellería de Cultura, Educación e Ordenación Universitaria — III. Outras disposicións — 21/07/2016

Á vista da proposta da Dirección Xeral do Patrimonio Cultural, tras o informe do Servizo de Museos, sobre a convocatoria das bolsas de formación en materia de patrimonio moble galego correspondentes ao Programa 2016 (Orde do 22 de marzo de 2016, DOG nº 70, do 13 de abril), esta consellería
Primeiro. Aprobar as listaxes definitivas correspondentes á adxudicación das 8 bolsas por importe de corenta e seis mil euros (46.000 €) con cargo á aplicación orzamentaria 10.21.432A.480.0 dos orzamentos xerais da Comunidade Autónoma de Galicia para o ano 2016. A Consellería de Cultura, Educación e Ordenación Universitaria efectuará as cotizacións á Seguridade Social por un importe de mil novecentos corenta e catro euros con trinta e dous céntimos (1.944,32 €) con cargo á aplicación orzamentaria 10.21.432A.484.0 dos orzamentos xerais da Comunidade Autónoma de Galicia para o ano 2016.
Segundo. Establecer o chamamento da lista de suplentes segundo a orde de puntuación.
Terceiro. Aprobar a lista de solicitantes excluídas/os de acordo coas causas especificadas.
Contra a presente resolución poderase recorrer potestativamente en reposición ante esta consellería no prazo dun mes. Transcorrido o dito prazo poderase interpoñer recurso contencioso-administrativo perante o Tribunal Superior de Xustiza de Galicia no prazo de dous meses contados a partir do día seguinte ao da notificación da resolución.
Santiago de Compostela, 29 de xuño de 2016
Especialidade arqueoloxía.
Adxudicatarias.
Suplentes.
Excluída.
Especialidade historia da arte.
Suplentes.
Excluídos.
Especialidade de historia.
Adxudicataria.
Suplentes.
Renuncia.
Excluídos.
Especialidade de restauración.
Restauración arqueoloxía.
Adxudicataria.
Suplentes.
Restauración belas artes.
Adxudicataria.
Suplentes.
Especialidade de arqueoloxía (reserva de praza).
Adxudicatario.
Suplentes.
Excluída.
Especialidade de historia da arte (reserva de praza).
Adxudicataria.
Suplentes.
Excluídos.